গীতা হরিহরণ
গীতা হরিহরন (জন্ম ১৯৫৪) একজন ভারতীয় লেখক এবং সম্পাদক। তিনি নয়াদিল্লিতে বাস করেন। তার প্রথম উপন্যাস, দ্য থাউজেন্ড ফেস অফ নাইট ১৯৯৩ সালে সেরা প্রথম উপন্যাসের জন্য কমনওয়েলথ লেখক পুরস্কার জিতেছিল। তার অন্যান্য কাজের মধ্যে রয়েছে ছোট গল্প সংকলন দ্য আর্ট অফ ডাইং (১৯৯৩), উপন্যাস দ্য ঘোস্টস অফ ভাসু মাস্টার (১৯৯৪), হোয়েন ড্রিমস ট্রাভেল (১৯৯৯), ইন টাইমস অফ সিজ (২০০৩), ফিউজিটিভ হিস্ট্রিস (২০০৯) ইত্যাদি। অলমোস্ট হোম: সিটিজ অ্যাণ্ড আদার প্লেসেস (২০১৪) শিরোনামে প্রবন্ধের একটি সংগ্রহও তার উল্লেখযোগ্য কাজের অন্তর্ভুক্ত। হরিহরন শিশুদের গল্প লিখেছেন এবং শিশুদের জন্য সরি, বেস্ট ফ্রেন্ড (১৯৯৭) নামে একটি সংকলন সহ-সম্পাদনা করেছেন।